laion/Wikipedia-Exotic huggingface dataset:
יחסי גבון–ספרד

יחסי גבון–ספרד הם היחסים הדו-צדדיים והדיפלומטיים בין גבון וספרד. ניתן לתאר את היחסים דו-צדדיים כלבביים וללא נקודות חיכוך בין שתי המדינות. ספרד מחזיקה שגרירות בליברוויל מאז 1962. היחסים הפוליטיים אמנם טובים, אך באופן מסורתי הם סבלו מהיעדר ביקורים בדרך זו או אחרת המעניקים דינמיות ונראות רבה יותר ליחסים הדו-צדדיים. הדימוי שספרד מקרינה בגבון הוא חיובי באופן כללי; ספרד אינה נתפסת באמונתם הקולקטיבית של אזרחי גבון כמדינה קולוניאלית, והחברה הגבונית מעריכה את ההתקדמות הדמוקרטית והכלכלית מאז המעבר לדמוקרטיה, הנחשבת כדוגמה שיש לקחת בחשבון. באופן מסורתי מאזן הסחר עם גבון היה לרית ספרד (452 מיליון אירו בשנת 2013, 294 מיליון בשנת 2014 ו-367 מיליון בשנת 2015). בשנים 2014 ו-2015 ירד ערך היבוא הספרדי מגבון באופן משמעותי כתוצאה, במידה רבה, מירידת מחיר הנפט שחוו באותן שנים. בשל מעמדה כמדינה עם הכנסה בינונית, גבון אינה כלולה במסגרת תוכניות שיתוף פעולה של AECID, אך היא נהנתה מתוכנית המלגות עד שנת 2011 - השנה האחרונה בה נבחרו סטודנטים מגבון (ארבעה). קיים עניין רב בלימוד ספרדית, המתבטא במספר הגבוה של הסטודנטים הגבוניים הלומדים ספרדית כשפה זרה במערכת החינוך הלאומית, הן בתיכון והן באוניברסיטה. ה-ENS שולח מדי שנה לאוניברסיטת סלמנקה קבוצת סטודנטים - בין 20 ל-35 - במסגרת תוכנית הוראה להכשרת מורים פעילים לספרדית מאז סוף שנות ה-80. שיתוף הפעולה הצבאי בין ספרד לגבון התחזק בשנים האחרונות עם הענקת משרד הביטחון הספרדי מענקי הכשרה מסוימים לקצינים (קורס בשפה הספרדית וקורס מטכ"ל) מאז שנת הלימודים 2014–2015, ובמיוחד לאחר הפריסה מאז מרץ 2014 של מטוס יחד עם מחלקה של כ-50 חיילים של חיל האוויר הספרדי לפעול משטח גבון, לתמיכה בכוחות הצרפתיים באזור. גבון מחזיקה בספרד שגרירות במדריד וקונסוליות בברצלונה ובבילבאו. ספרד מחזיקה בגבון שגרירות בליברוויל. מדיה וקבצים בנושא יחסי גבון–ספרד בוויקישיתוף Ficha de Gabón Office of Diplomatic Information. Ministry of Foreign Affairs and Cooperation. Section: Diplomatic relations. Ficha de Gabón Office of Diplomatic Information. Ministry of Foreign Affairs and Cooperation. Section: Economic relations. Ficha de Gabón Office of Diplomatic Information. Ministry of Foreign Affairs and Cooperation. Section: Cooperation. "List of foreign consulates in Spain" (PDF). אורכב מ-המקור (PDF) ב-2 באפריל 2015. נבדק ב-24 באוגוסט 2019. {{cite web}}: (עזרה) Ficha de Gabón Office of Diplomatic Information. Ministry of Foreign Affairs and Cooperation. Section: Spanish Representation Data.
קנאת ה' צבאות

קנאת ה' צבאות הוא ספר קבלי, מכתבי הרמח"ל. נכתב כנגד הטענות השבתאיות שמקורן בפרשנות למאמרים בספר הזוהר. מטרת הספר היא כפולה: לדחות את הפירושים השבתאיים שהביאו לשינוי מדרך ההלכה וכן להגן על ספר הזוהר מהלעז שיצא עליו בעקבות הפרשנות השבתאית. בהקדמתו כותב הרמח"ל שבעיית השבתאות קיימת בזמנו אצל חכמי ישראל, "ומי יודע אם לעת כזאת כל חכמי ישראל כבר נמלטו נסעו מזה או לא". באגרת לרבו כתב "ובארץ המערב כבאי התיבה הם הנקיים מן הטעות הזה". שם הספר לקוח מהפסוק בספר ישעיהו: ”קִנְאַ֛ת ה' צְבָא֖וֹת תַּעֲשֶׂה־זֹּֽאת.” הספר יצא לאור לראשונה בשנת ה'תרכ"ב בקניגסברג, ולאחר מכן בוורשה בשנת ה'תרמ"ח בשתי המהדורות נדפס רק חלק מתוך הספר (כמחציתו). עוד לפני הוצאתו לאור כספר, נדפס חלק ממנו בתוספת הערות בתוך ספרו של רבי יצחק אייזיק חבר, "מגן וצינה". החלק הזה, עם הערותיו של רבי יצחק אייזיק חבר, נדפס על ידי רבי חיים פרידלנדר כ"כללים מתוך ספר קנאת ה' צבאות" בתוך "ספר הכללים". לאחר מכן הוציא הרב פרידלנדר מהדורה של "ספר קנאת ה' צבאות המלא" בתוך "גנזי רמח"ל". גם במהדורה זו כתב היד היה חסר בסופו. סילוק ההגשמה - לדברי הרמח"ל, כשם שיש להבין את פסוקי התנ"ך בהם ישנם תיאורים גשמיים של ה' בדרך של שלילת הגשמות, כך יש להבין את התיאורים הגשמיים שבספרות הקבלית. עשר הספירות הספירות קשורות לגילוי הבורא על ידי פעולותיו, ולכן כללות הספירות מכונה בדמות אדם. עבירה לשמה - בנקודה זו התפלמס עם השבתאות מנקודת מבט תאולוגית-קבלית תוך שהוא מבקרה באופן חריף ביותר. הוא חושף את הסוד הקבלי שקיים במושג התלמודי של "עבירה לשמה", וכן מציין, בין היתר, שמושג זה ייתכן דווקא כהוראת שעה ולא כמצב מתמשך. לכן האיסורים הרבים שאנשי "הרס הצבי" הקלו בהם בקביעות, אינם נכנסים במושג זה של עבירה לשמה. לוצאטו, רבי משה חיים, קנאת ה' צבאות המלא, בתוך "גנזי רמח"ל", באתר היברובוקס הספר קנאת ה' צבאות (כטקסט) הרב מרדכי שריקי, שיעורים בספר קנאת ה' צבאות, באתר "מכון רמח"ל" הכוונה לבאי תיבת נח, דהיינו אנשים מעטים מאד. ספר ישעיהו, פרק ט', פסוק ו'
מבצע פורצ'ן: תרגיל מלחמה

מבצע פורצ'ן: תרגיל מלחמה (באנגלית: Operation Fortune: Ruse de guerre) הוא סרט ריגול אמריקאי שכתב וביים גאי ריצ'י ויצא בסוף שנת 2022. איש MI6 וסוכן CIA מגויסים על ידי רשת חמש העיניים כדי למנוע מכירה של טכנולוגיית נשק קטלנית. ג'ייסון סטיית'האם בתפקיד אורסון פורצ'ון אוברי פלזה בתפקיד שרה פידל ג'וש הארטנט בתפקיד דני פרנצ'סקו קרי אלווס בתפקיד ניית'ן ג'סמין באגזי מאלון בתפקיד ג'יי ג'יי יו גרנט בתפקיד גרג סימונדס מקס ביזלי בתפקיד בן האריס אדי מרסן בתפקיד נייטון קאאן אורגנג'וגלו בתפקיד קאסה בספטמבר 2020 הוכרז כי גאי ריצ'י אמור לביים את הסרט, כשג'ייסון סטיית'האם מככב. בחודש דצמבר לוהקה אוברי פלזה. קרי אלווס, באגזי מאלון וג'וש הארטנט הצטרפו בינואר 2021, כאשר יו גרנט נכנס למשא ומתן. הצילומים החלו ב-14 בינואר 2021, ונערכו באנטליה, טורקיה ובקטאר. אתר האינטרנט הרשמי של מבצע פורצ'ן: תרגיל מלחמה (באנגלית) "מבצע פורצ'ן: תרגיל מלחמה", במסד הנתונים הקולנועיים IMDb (באנגלית) "מבצע פורצ'ן: תרגיל מלחמה", באתר Rotten Tomatoes (באנגלית) "מבצע פורצ'ן: תרגיל מלחמה", באתר Metacritic (באנגלית) "מבצע פורצ'ן: תרגיל מלחמה", במסד הנתונים הקולנועיים KinoPoisk (ברוסית) מבצע פורצ'ן: תרגיל מלחמה, באתר מובילנד קדימון רשמי (בעברית) Jason Statham And Guy Ritchie Reteam On Spy Thriller ‘Five Eyes’ For Miramax; STX Lands Worldwide Distribution Rights Aubrey Plaza Joins Jason Statham In Guy Ritchie’s New Untitled Thriller "'Five Eyes': Cary Elwes Boards Guy Ritchie Thriller". Deadline Hollywood. נבדק ב-5 בינואר 2021. {{cite web}}: (עזרה) Rapper Bugzy Malone Joins Jason Statham, Aubrey Plaza & Cary Elwes In Guy Ritchie Thriller; Shoot Begins Tomorrow In Doha, Qatar Josh Hartnett Reteams With Guy Ritchie & Jason Statham For ‘Five Eyes’ Hugh Grant In Talks For Guy Ritchie & Jason Statham’s Latest STX & Miramax Thriller "Antalya'ya geliyorlar". Hürriyet (בטורקית). 8 בינואר 2021. נבדק ב-23 בינואר 2021. {{cite news}}: (עזרה)
אנגוס סמפסון

אנגוס סמפסון (באנגלית: Angus Sampson; נולד ב-12 בפברואר 1979) הוא שחקן קולנוע, במאי, תסריטאי ויוצר אוסטרלי. סמפסון נולד בסידני, ניו סאות' ויילס שבאוסטרליה ולמד בבית הספר טריניטי לדקדוק ובבית הספר ארמידייל, בצפון ניו סאות' ויילס. הוא סיים את לימודיו בבית הספר AWARD School ב-2002. הוא החל להופיע ב-1996 בסדרה המוזיקלית "Recovery" והופיע בה עד לשנת 2000. ב-1998 שיחק לראשונה בסרט "Dags" בתור פרוזאק ובשנה לאחריה שיחק בסרט הקצר "Smile & Wave" בתור ריי. לאורך השנים שיחק במספר סרטים ביניהם במקס הזועם: כביש הזעם, "The King"‏, "Razor Eaters" ‏, "Now Add Honey", "קוקודה", "הרוע שבפנים" וכן סרטי ההמשך "הרוע שבפנים 2", "הרוע שבפנים 3", "הרוע שבפנים: המפתח האחרון", "100 Bloody Acres"‏, "Darkness Falls"‏, "Footy Legends", "ארץ יצורי הפרא", "The Mule" - בה שימש גם כבמאי ותסריטאי שותף ועוד. כמו כן הופיע במספר סדרות ביניהם: "The Secret Life of Us"‏, "The 10:30 Slot"‏, "Wilfred"‏, "Greeks on the Roof"‏, "Thank God You're Here"‏, "Underbelly"‏, "Randling" ובסדרות המתח "פארגו" ו"המתים המהלכים" וכן בעולם היורה: מחנה הקרטיקון. הוא השתתף גם ברדיו ויצר את הלהקה "The Forbidden Fruit" - להקה שביצעה פארודיה ל"מקס הלוחם בדרכים", בה גילם סמפסון את הלורד הומונגוס. הוא שימש גם כפרזנטור התוכנית "Breakfasters" ברשת 3RRR האוסטרלית. מאז 2011 הוא גם מנחה את תוכנית הלילה האוסטרלית "The Lonely Hearts Club" ברשת "ABC Radio National", בה הוא מנחה בשם הבדוי ריצ'רד סילק. בשנת 2022 החל לשחק בסדרת הדרמה המשפטית של נטפליקס "סנגור במבחן"; המבוססת על הסרט באותו שם משנת 2011. באותה שנה גילם את ג'ורג' הראשון, מלך בריטניה בסדרה הקומית התקופתית "לו הייתי פיראט" של רשת HBO Max. בשנת 2023 דיבב את דמותו של הגנרל פקמייסטר בסדרת ההנפשה "קואלה מן" ברשת הולו ובשירות הזרמת המדיה "דיסני+". באותה שנה שיחק בסרטו של טאיקה ואיטיטי "הגול הבא מנצח". בשנת 2024, שיחק בסרט הפוסט-אפוקליפטי של ג'ורג' מילר, "פיוריוסה: מסאגת מקס הזועם" בדמותו של המכונאי האורגני; והוא משמש גם כספין אוף וגם כפריקוול לאירועי הסרט "מקס הזועם: כביש הזעם" משנת 2015. אנגוס סמפסון, ברשת החברתית אקס (טוויטר) אנגוס סמפסון, במסד הנתונים הקולנועיים IMDb (באנגלית) אנגוס סמפסון, במסד הנתונים הקולנועיים IMDb (באנגלית)
דורית מילמן

דורית מילמן (נולדה ב-3 באוקטובר 1974) היא רקדנית ישראלית. מילמן נולדה בקריית ביאליק כאחת משבעה ילדים, דור שמיני בארץ וצאצאית למשפחות מיוחסות בירושלים. היא בעלת קשרי משפחה למשפחת ריבלין וגם צאצאית לגאון מווילנה. סביה היו ממקימי קיבוץ משגב עם. מילמן גדלה בחיפה ולמדה בבית ספר אורט לאומנויות בעיר, במגמת גרפיקה ממוחשבת. בגיל ארבע החלה ללמוד התעמלות קרקע ולאחר מכן עברה להתעמלות אומנותית, בה התאמנה עד גיל 11. היא החלה לימודי אדריכלות ובינוי ערים בטכניון, אך עזבה את הלימודים כדי להתרכז בתחום הריקוד. מילמן התגוררה באיטליה ובאוסטרליה, שם עסקה בריקוד וייצגה את ישראל בתחרויות בין לאומיות רבות, וזכתה במספר גביעים. היא השתתפה במרב העונות של התוכנית "רוקדים עם כוכבים", והיא הייתה בין היתר בת הזוג של המשתתפים איתן אורבך, נדב אבקסיס, זהר שטראוס ופיני טבגר. בעונה השישית של התוכנית היא רקדה יחד עם גילי שם-טוב, וזו הייתה הפעם הראשונה בהיסטוריה העולמית של התוכנית שהתמודדו בה זוג נשים. מילמן היא בעלת סטודיו ללימוד ריקוד. בשנת 2017 החלה לימודי סיעוד באוניברסיטה העברית בירושלים, וסיימה אותם בהצטיינות יתרה. ב-2010 נישאה לבן זוגה גולן הרמולין. לזוג שני ילדים. דורית מילמן, ברשת החברתית אינסטגרם דורית מילמן, במיזם "אישים" לתיעוד היצירה הישראלית דורית מילמן, במסד הנתונים הקולנועיים IMDb (באנגלית) אריק סויסה, לצד הזוהר: סיפור ההצלחה של הרקדנית דורית מילמן, באתר nrg‏, 11 בנובמבר 2009 שירן גולדשטיין ואליענה שפר, ראיון עם דורית מילמן, באתר nrg‏, 15 בנובמבר 2010
תומר ג'י

תומר גלאט (נולד ב-26 באפריל 1977) הידוע בשם תומר ג'י הוא תקליטן ישראלי. גלאט גדל ברמת גן. מ-1994 ועד 1997 היה חבר עם אלון לוין בצמד היורודאנס אינסיידאוט, במסגרתו הוציא מספר סינגלים. הוא עבד עם אמנים כמו רמי קליינשטיין, דוד ד'אור, היי פייב ורוני סופרסטאר, ב-2005 הקליט רמיקס עם זמרת הגוספל וורנסה מיטשל. ב-2008 הוציא את אלבום הבכורה שלו, Supernatural, באמצעות חברת התקליטים וורנר מיוזיק צרפת. ב-2009 הצטלם ביחד עם תקליטנים נוספים לפרויקט עבור קידום המודעות לסכרת נעורים. ב-2010 הוציא את הסינגל "Mad about You" ביחד עם להקת הפופו היוונית "Vegas", הוא לקח חלק גם בכתיבת השיר. הוא עבד רבות בצרפת, ב-2011 נבחר על ידי ערוץ הטלוויזיה הצרפתי TF1 כאחד משלושת אמני הדאנס המובילים בעולם. היא שימש כיועץ מוזיקלי להפקות טלוויזיה רבות בטלוויזיה הישראלית, בטלוויזיה בין היתר הופיע בתוכנית נולד לרקוד, הוא גם לקח חלק בהפקה של הפסטיגל. הוא הגיש פינת מוזיקה בתוכנית "הבוקר של דנה". באירוע השטיח האדום של אירוויזיון 2019 בתל אביב שימש כתקליטן ראשי. ציטוטים בנושא תומר ג'י בוויקיציטוט תומר ג'י, ברשת החברתית פייסבוק תומר ג'י, ברשת החברתית אינסטגרם תומר ג'י, סרטונים בערוץ היוטיוב תומר ג'י, במיזם "אישים" לתיעוד היצירה הישראלית תומר ג'י, באתר אפל מיוזיק (באנגלית) תומר ג'י, באתר ספוטיפיי תומר ג'י, באתר סאונדקלאוד (באנגלית) תומר ג'י, באתר דיזר תומר ג'י, באתר Discogs (באנגלית) תומר ג'י הוחתם בחברת וורנר העולמית, באתר יוסמיוסיק אסף נבו, ‏תומר G ממשיך להרוס, באתר ‏מאקו‏, 5 בינואר 2010 אסף נבו, ‏אחרי צרפת - תומר ג'י כובש את יוון, באתר ‏מאקו‏, 15 בדצמבר 2010 ynet, DJ TOMER G: הדאנס הישראלי מוביל בצרפת, באתר ynet, 20 בדצמבר 2011
פ

פ' היא האות ה-17 באלפבית העברי. האות קרויה פ"א (פֵּא). מבחינה פונולוגית פ' דגושה מייצגת עיצור דו-שפתי, סותם, אטום ([p] ‏:IPA), ופ' רפה מייצגת עיצור שפתי-שיני, חוכך, אטום ([f] ‏:IPA). פ' סופית נהגית תמיד כ-פ' רפה. בהתאם לחלוקת אותיות האלפבית העברי לחמשת מוצאי הפה, פ' נמנית עם ארבע האותיות השפתיות: בומ"פ. פ' היא אחת משש האותיות בג"ד כפ"ת, המקבלות דגש קל בראש מילה ולאחר שווא נח. האות קרויה פ"א משום שהתפתחה מצורת הפה (איבר הדיבור). פ' היא אחת מחמש אותיות מנצפ"ך שצורתן משתנה בסוף מילה. כאשר היא בסוף המילה צורתה היא "ף" (פ"א סופית). בקוד ASCII מיוצגת האות פ בערך F4, ובקוד Unicode היא מיוצגת בערך 05E4. בקוד ASCII מיוצגת האות ף' בערך F3, ובקוד Unicode היא מיוצגת בערך 05E3. בקוד מורס מיוצגת האות פ' באמצעות הרצף: ·−−· (נקודה קו קו נקודה). הוא ייצוגה של פּ' דגושה בכתב ברייל. הוא ייצוגה של פ' רפה בכתב ברייל. באלפבית צלילי מיוצגת האות פ' באמצעות המילה "פסל". באיתות בדגלי סמפור פ' מיוצגת על ידי דגל אחד הפונה מזרחה (ימינה) ודגל שני הפונה מערבה (שמאלה). בגימטריה ערכה 80. ערכה של ף הוא 800, אך השימוש בו אינו מקובל, והערך 800 מיוצג על ידי הצירוף ת"ת. בשפה העברית המודרנית שכיחות השימוש באות פ' היא כ־1.79% מכלל אותיות האלפבית העברי ושל הצורה הסופית ף' היא כ־0.19%. פ"א הפועל הוא כינויה של האות הראשונה בשורש בן שלוש אותיות, על שם האות פ' שהיא האות הראשונה במילה "פעל". מכאן גם סיווגם של פעלים מיוחדים: חסרי פ"י (חסרי פ"א הפועל-יו"ד): פעלים שהאות הראשונה שלהם היא י', והיא חסרה בנטיות אחדות, למשל יָשַׁב – יֵשֵׁב. חסרי פ"נ (חסרי פ"א הפועל-נו"ן): פעלים שהאות הראשונה שלהם היא נ', והיא חסרה בנטיות אחדות, למשל נָפַל – יִפֹּל. נחי פ"א (נחי פ"א הפועל-אל"ף): פעלים שהאות הראשונה שלהם היא א', והיא נחה בנטיות אחדות, למשל אָכַל – יֹאכַל. נחי פ"י (נחי פ"א הפועל-יו"ד): פעלים שהאות הראשונה שלהם היא י', והיא נחה בנטיות אחדות, למשל יָשַׁן – יִישַׁן. ف – האות פא בערבית ﭖ – האות פּא החיצונית לערבית הערך "פ (האות)", באנציקלופדיה תלמודית, באתר ויקישיבה
וילהלם קולה

וילהלם קולה (בגרמנית: Wilhelm Kolle;‏ 2 בנובמבר 1868, סקסוניה התחתונה – 10 במאי 1935, ויסבאדן) היה רופא ומיקרוביולוג גרמני. הוא ידוע כמפתח חיסונים מחבר ספרים בנושא רפואה. יחד עם היינריך הטש, של הספר המפורסם בקטריולוגיה ניסיונית, אחת העבודות הסמכותיות ביותר במיקרוביולוגיה במחצית הראשונה של המאה ה-20. וילהלם קולה למד רפואה בבית הספר לרפואה באוניברסיטת גטינגן ואחר כך באוניברסיטת האלה-ויטנברג ובאוניברסיטת וירצבורג. בשנים 1893–1897 הוא היה עוזרו של רוברט קוך במכון למחלות זיהומיות. בשנים 1897–1900 הוא היה באפריקה תוך ביצוע מחקרים על מחלות שונות בדרום אפריקה ובמצרים. בשנת 1901 וליהלם קולה חזר לאימפריה הגרמנית ומונה למנהל מחלקה במכון למחלות זיהומיות בברלין. בשנת 1906 הוא קיבל מינוי של פרופסור באוניברסיטת ברן. במהלך מלחמת העולם הראשונה וילהלם קולה עסק במתן חיסונים נגד דיפתריה וכולרה. בשנת 1917 הוא מונה למנהל "מכון ארליך" לאחר פאול ארליך שיסד את המכון. וילהלם קולה תרם רבות בתחום סרולוגיה, מיקרוביולוגיה וכימותרפיה. בשנת 1896 הוא פיתח חיסון יעיל נגד כולרה. בשנת 1906 הוא כתב ספר במיקרוביולוגיה תוך שיתוף פעולה עם היינריך הטש. וילהלם קולה הוא אביו של הצייר הלמוט קולה. ביוגרפיה (בגרמנית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ברנהרד פלוקהורסט

ברנהרד פלוקהורסט ( גרמנית: Bernhard Plockhorst‏; 2 במרץ 1825 – 18 במאי 1907) היה צייר וגרפיקאי גרמני. תמונותיו עדיין פופולריות בארצות הברית ואת העתקיהן ניתן למצוא בבתים וכנסיות אמריקאיות רבות. פלוקהורסט נולד בבראונשווייג, גרמניה, שם עבר 5 שנות לימוד בליטוגרפיה בקולג'יום קרולינום, ולאחר מכן התאמן להיות צייר אצל יוליוס שנור פון קרולספלד בדרזדן בשנת 1848, עם קארל פון פילוטי בלייפציג ובמינכן, ולבסוף עם תומאס קוטו בפריז בשנת 1853. במינכן העתיק פלוקהורסט את ציוריהם של רובנס וטיציאן. הוא גם יצא ללמוד בבלגיה, הולנד ואיטליה לפני שהתיישב בברלין שם החל לצייר דיוקנאות, אך הוא הוכיח את כישרונו לנושאים דתיים בציור גדול ("מרי וג'ון חוזרים מקברו של ישו"). בין השנים 1866–1869 היה פרופסור בבית הספר לאמנות סכסוניה הגדולה בויימאר, שם הצייר אוטו פילץ היה אחד מתלמידיו. פלוקהורסט חזר לברלין ושם נפטר ב -1907. פלוקהורסט היה חבר בתנועה הנצרתיים, שדגלו באמנות רומנטית גרמנית בהשפעת האחווה הפרה-רפאליטית בבריטניה, שפנו לנושאי אמנות מימי הביניים ונושאים דתיים. בשנת 1872 הציג פלוקהורסט ציור שנחשב במהרה ליצירתו הראשית, "קרב המלאך מיכאל עם השטן על גופתו של משה" (במוזיאון סטאטיס, קלן). עבודתו העיקרית הבאה הייתה ציור המזבח "תחייתו של ישו" לקתדרלת מרינבורג, שצויר על פי הזמנת משרד החינוך והתרבות הפרוסי. ציורים נוספים: "ישו נפרד אמו", "ישו בדרכו לאמאוס", "ישו ומריה מגדלנה", "מציאת משה", "ישו מברך את הילדים", "לותר בערב חג המולד" (1887) ועוד. ציורו של פלוקהורסט "המלאך השומר" (1886), מציג מלאך ושני ילדים קטנים קרוב לתהום, שוחזר כליטוגרפיה צבעונית באלפי עותקים והשפיע רבות על תמונותיהם המאוחרות של מלאכי השרת. חלונות הזכוכית של כמה כנסיות אמריקאיות בארצות הברית מראים מוטיבים שנלקחו מפלוקהורסט, למשל: "הרועה הטוב" בקתדרלה הרומית-קתולית של סנט פול בבירמינגהם, אלבמה, "המולד" בכנסייה האפיסקופלית עמנואל בשאווינה, אוקלהומה; "הרועה הטוב" בכנסייה הפרסביטריאנית הראשונה בטולסה, אוקלהומה; "משה מגיש את עשרת הדיברות לאהרון על הר סיני" בכנסיית הקהילה הראשונה, מישיגן; "הרועה הטוב" בכנסיית ציון הלותרנית, בולטימור, ו"הבריחה למצרים" בכנסיית סטנפורד ממוריאל. פלוקהורסט צייר דיוקן של המוזיקאי פרנץ ליסט (1857) ויצר דיוקנאות של אנשים חשובים אחרים כמו אזרח הכבוד של לייפציג קרל למפה, דייוויד הנסמן וילדי משפחה פלצמן. הוא צייר את אנשי האצולה הגרמנית כמו הקיסר וילהלם הראשון ואשתו אוגוסטה (1888). הרועה הטוב ישו מברך ילדים המלאך השומר דיוקן מדיה וקבצים בנושא ברנהרד פלוקהורסט בוויקישיתוף ברנהרד פלוקהורסט, באתר MusicBrainz (באנגלית) ברנהרד פלוקהורסט, באתר Discogs (באנגלית) . In: Hans Vollmer (Hrsg.): Begründet von Ulrich Thieme und Felix Becker. Band 25: Moehring–Olivié. E. A. Seemann, Leipzig 1931, S. 155. Friedrich von Boetticher, Malerwerke des neunzehnten Jahrhunderts: Beitrag zur Kunstgeschichte, F. v. Boetticher, 1898. (בgerman) emmabuckles, The Good Shepherd Window, Magic City Religion, ‏2020-11-19 (באנגלית)
מרק (הונגריה)

מרק (בהונגרית: Mérk) הוא כפר במחוז סבולץ'-סטמאר-ברג שבצפון מזרח הונגריה. בדומה ליישובים רבים באירופה, גם במרק נמצא מספר התושבים בירידה. כך, בשנת 1990 היה מספר התושבים 2,264 ובשנת 2020 רק 2,033 תושבים. יהודים החלו להתיישב במרק במחצית השנייה של המאה ה-19 ורובם עסקו בשיווק תוצרת חקלאית של האיכרים. במקום היו חברה קדישא, בית כנסת, מקווה ו"חדר". בשנת 1941 גויסו 25 מיהודי הכפר לעבודות כפייה והם נשלחו לחזית אוקראינה שם לחמה הונגריה לצד הגרמנים. 18 מיהודי מרק נרצחו בחזית בידי אנשי אס אס גרמנים. במפקד הקהילות תש"ד נכתב כי רב הקהילה היה הרב דוד טייטלבוים ששימש כאב בית הדין בנגייצ'ד. באפריל 1944, כמה שבועות לאחר כניסת הצבא הגרמני להונגריה, הועברו יהודי מרק לגטו מאטסלקה ומשם שולחו למחנה ההשמדה אושוויץ. פנקס הקהילות הונגריה, עמוד 353 מארק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 222. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא מרק בוויקישיתוף אתר האינטרנט הרשמי של מרק (בהונגרית) קהילת יהודי מרק, באתר "אנו – מוזיאון העם היהודי" נתוני הכפר באתר הלמ"ס ההונגרי תיעוד יהודים ממרק שנרצחו בשואה באתר יד ושם מפקדי האוכלוסין של יהודי הונגריה, 1993
ויקטור דייוויס הנסון

ויקטור דייוויס הנסון (באנגלית: Victor Davis Hanson;‏ נולד ב-5 בספטמבר 1953) הוא היסטוריון אמריקני, בעל טור הכותב על מגמות בחברה בת זמננו. בתחום כתיבתו האקדמית התמחה בחקר תופעת המלחמה וסוד כוחה של התרבות הצבאית המערבית. הנסון נולד וגדל בעיר סלמה שבקליפורניה. אמו, פאולין דייוויס הנסון, הייתה עורכת דין ושופטת בבית הדין לערעורים בשל המדינה. אביו היה חקלאי ומורה. הנסון השלים תואר ראשון בלימודים כלליים וקלאסיים מטעם אוניברסיטת קליפורניה בסנטה קרוז בשנת 1975 ודוקטורט בלימודים קלאסיים מטעם אוניברסיטת סטנפורד בשנת 1980. הנסון שימש כמרצה בסטנפורד, כחבר מכון הובר למלחמה, מהפכה ושלום, כבעל טור בשורה של כלי תקשורת. הוא נחשב להיסטוריון צבאי בעל שם עולמי. בישראל זכה ספרו 'ניצחון המערב' לשבחים, והחל משנת 2021 טורים שכתב באנגלית מתורגמים לעברית ומפורסמים בעיתון ישראל היום. ניצחון המערב (2001), תרגמו צבי חזנוב ואורי רדלר, הוצאת שיבולת, 2020. מדיה וקבצים בנושא ויקטור דייוויס הנסון בוויקישיתוף אתר האינטרנט הרשמי של ויקטור דייוויס הנסון (באנגלית) ויקטור דייוויס הנסון, ברשת החברתית Goodreads מאמריו של הנסון, באתר מידה ויקטור דייוויס הנסון, 'מלחמות המחר', תכלת, גיליון 46, חורף התשע"ב 2012. גדי טאוב, ההיסטוריון שחושב כי טראמפ הוא כמו טיפול כימותרפי: הרסני אך הכרחי, באתר הארץ, 14 באוגוסט 2019. גל פרל פינקל, המערב מנצח?, באתר זמן ישראל, 24 בינואר 2021. שמואל רוזנר, ‏היסטריית המונים: האם הסכם הגז שפורסם הוא טוב או רע?, באתר מעריב אונליין, 2 ביולי 2015. ויקטור דיוויס הנסון, מדוע ללמוד על המלחמה?, באתר מידה, 6 ביוני 2019. גל פרל פינקל, אין תחתית, באתר זמן ישראל, 21 באוקטובר 2020. אריק בנדר, הכנסת מציגה: מועדון הספר הטוב, nrg, ‏ 8 ביוני 2004. יובל שטייניץ, תרבות המלחמה האבודה, באתר הארץ, 17 באוגוסט 2006. טוריו באתר ישראל היום ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הרמן פלויר

הרמן פלויר (בגרמנית: Hermann Pleuer‏; 5 באפריל 1863 – 6 בינואר 1911) היה אימפרסיוניסט ואמן נוף גרמני, הידוע בעיקר בזכות ציוריו של הרכבת הממלכתית וירטמברג. הוא היה בנו של צורף ותכשיטן. לאחר לימודים ראשוניים בבית הספר לאמנויות יישומיות בשטוטגרט (1879–1881) ובאקדמיה הממלכתית לאמנויות יפות בשטוטגרט (1881–1883), סיים את לימודיו באקדמיה לאמנויות יפות במינכן. הוא חזר לשטוטגרט בשנת 1886 וחי בסגנון חיים בוהמייני, צייר עירום וסצנות מחיי הלילה המקומיים. בסוף שנות השמונים של המאה ה-19 הוא הוקסם מהטכנולוגיה התעשייתית ומה שכונה "ריגוש המהירות", כתוצאה מכך פנה לצייר את הרכבות ותחנות של רכבת המדינה. עבודתו נתמכה על ידי הברון פון קניג-פקסנפלד (1866–1918), שקנה רבים מציוריו והציב אותם בטירה המשפחתית. מאוחר יותר הוא הפך לחבר באיגוד אמני גרמניה. הוא נפטר משחפת בגיל 47. יחד עם אוטו רייניגר, כריסטיאן לנדנברגר והיינריך פון ציגל, הוא אחד הנציגים החשובים ביותר של האימפרסיוניזם בדרום גרמניה. בשנת 1982 הקים בנו של הברון, ריינהרד, ממציא ומהנדס רכב ידוע, קרן לשימור טירת אביו ולפתוח אותה לגישה ציבורית. עבודותיו של פלויר נראות גם במוזיאון בשטוטגרט. קטר קיטור בלילה תחנת שטוטגרט בשלג רכבת קיטור בתחנה נערות ברחצה מדיה וקבצים בנושא הרמן פלויר בוויקישיתוף
BCI סיטיריידר

BCI סיטיריידר (באנגלית: BCI CitiRider , קרוי גם: BCI Enterprise, BCI Excellence (דגמים דו סיפונים, בבריטניה) הם אוטובוסים חד סיפונים ודו סיפונים מתוצרת יצרנית האוטובוסים האוסטרלית BCI Bus (אנ') אשר מיוצרים בסין משנת 2015 משנת 2006 היצרן "BCI Bus" שמשרדיו ומטה החברה ממוקמים בעיר פרת' שבמדינת אוסטרליה המערבית באוסטרליה העביר את מפעל הייצור לעיר שיאמן במחוז פוג'יין שבסין, הממוקמת לחופי מצר טאיוואן. דו צירי, חד סיפוני דו צירי, דו מפלסי תלת צירי (אנ'), דו מפלסי הדגמים החד קומתית בעלת תצורה עם כניסה נמוכה לחלל הפנים שלה ואילו גרסת הקומה הכפולה (גרסה דו -צירית או תלת-צירית) כוללת תצורה מלאה בקומה נמוכה עבור חלל הפנים שלה אוטובוס נמוך-רצפה 3-1 דלתות כניסה 98-26 מושבים + נהג מיולי 2016 בבריטניה מפרט סטנדרטי עם 98 מושבים גרסה היברידית יוצאה לבריטניה ומופעלת בלונדון דגמי "BCI סיטיריידר" יוצאו לניו זילנד מדיה וקבצים בנושא BCI סיטיריידר בוויקישיתוף דגם BCI סיטיריידר דו-מפלסי BCI סיטיריידר, סרטון באתר יוטיוב דגם BCI Enterprise האוסטרלי-סיני נושא 100 נוסעים busandcoachbuyer.com/ensignbus-launch-high-capacity-bci אוטובוסים BCI The Bus the Brits Wouldn't Build" Buses Magazine issue 737 August 2016 pages31-24 קווי אוטובוסים באוסטרליה / ראו "BCI סיטיריידר" businterchange.com/busint/engine
אוטו רייניגר

אוטו רייניגר (בגרמנית: Otto Reiniger‏; 27 בפברואר 1863 – 24 ביולי 1909) היה צייר נוף גרמני בסגנון האימפרסיוניסטי. רוב עבודותיו מציגות את האזור שמסביב לשטוטגרט, והוא זכה לשבחים על תיאוריו של מים זורמים. הוא החל את לימודיו באקדמיה הממלכתית לאמנויות בשטוטגרט, שם עבד עם יעקב גרינואלד ואלברט קאפיס. בשנת 1883 עבר לאקדמיה לאמנויות יפות במינכן. הוא התחתן עם מארי שראודולף (1867–1951), בתו של פרופסור קלאודיוס שראודולף. לאחר מכן הוא יצא לנסיעות לימוד באיטליה. בשנת 1888 חזרו הוא ומארי לשטוטגרט והוא הקים שם סטודיו. הוא מונה לפרופסור בשנת 1900, אך מעולם לא קיבל משימה בהוראה. בשנת 1904 אירעה הטרגדיה כאשר רוב העבודות שצבר הושמדו בשריפה. שנתיים לאחר מכן, הוא ומארי עברו להתגורר באחוזה ליד ויילימדורף, המהווה כעת, חלק משטוטגרט. בשש השנים האחרונות לחייו הוא היה חבר באיגוד האמנים הגרמנים. אוטו רייניגר נחשב לאחד הנציגים החשובים ביותר של מה שמכונה אימפרסיוניזם שוואבי. הוא אף אופיין כ"צייר הנוף המוביל בקרב האימפרסיוניסטים השוואבים ". הרמן פלויר תפס סגנון אימפרסיוניסטי טיפוסי עם תמונות תחנת הרכבת שלו -העיר המודרנית. אוטו רייניגר צייר את הנוף סביב שטוטגרט כאידיליה ספוגה באור. וכריסטיאן לנדנברגר, לימד כפרופסור בבית הספר לאקדמיה של שטוטגרט, היו לה מעגל מוטיבים משלה. רייניגר היה גם חבר בזצסיון במינכן. רייניגר משך את תשומת ליבם של אמנים מבקרים ובעלי גלריות בשלב מוקדם, כולל מקס ליברמן ופול קסירר. אוטו רייניגר חייב את התפשטות עבודתו בקרב הציבור רחב יותר, לא מעט לתמיכתו של הפטרון פרנץ פרייהר פון קניג פקסנפלד. הוא יצר בעיקר ציורים של מולדתו השוואבית, בפרט של נופי נחל ונהר במצבי תאורה שונים. רייניגר היה ללא עוררין המאסטר לציור מים זורמים. בראשית המאה בישרה עבודתו של רייניגר שינוי, שנגרם ככל הנראה ממפגשו עם תמונות של אימפרסיוניסטים צרפתים, שהוצגו לראשונה בשטוטגרט ב -1901 ולאחר מכן ב -1904 בגלריה הממלכתית. רחובות בשטוטגרט ובאוסטפילדרן נקראו על שמו. ניתן לראות את עבודותיו במוזיאון בשטוטגרט ובמוזיאון היימאט בקורנטל-מינצ'ינגן, בין היתר. בשנת 2009, לרגל מאה שנה למותו, נערכה תערוכה גדולה בשלוס פקסנפלד ליד אאלן. מדיה וקבצים בנושא אוטו רייניגר בוויקישיתוף Hans Klaiber: "Otto Reiniger zum Gedächtnis". In: Württemberg. Monatsschrift im Dienste von Volk und Heimat, 1935, pgs.112–117. Ingobert Schmid, "Otto Reiniger 1863 - 1909. Impressionismus am Tachensee", web.archive.org, ‏2016-03-04 Professor Ingobert Schmid, Farbe der menschlichen Haut. Zur Ausstellung „Schwäbischer Impressionismus“, die am Sonntag eröffnet wird (2), Backnanger Kreiszeitung (בגרמנית) Rudolf Vierhaus, Deutsche biographische Enzyklopädie: (DBE), Walter de Gruyter, 2005, ISBN 978-3-598-25038-5. (בגרמנית) Ausstellung: Impressionen der reinen Natur - Otto Reiniger 1863-1909